الشكوى لغير الله ذله
وإذا واحد ينشدك عن جرح بيك
حط بي صم ملح بس لا تكله
كص لسان جرحك واخنك الآه
... ... ... وشك زيج الوجع والآخ إحمله
جلب بالصبر لو جرح واذاك
خل هو اليملك لا تمله
خذ طبع الجبل لو وازته الريح
ما ينزل يبوس جفوف تله
لا تقبل عسل وبذله من ناس
المراره بعز تراها تصير احله
عوًد راحة ايدك تحضن السيف
وبالك لا تخلها تصير طبله
وميَز بين ناسك واعرف الزين
مو كلمن يمدلك جف تقبله
اكو زلمه بمهرته يهد الجبال
واكو زلمه ظلم تنطيه حجله
اذا وياك عينك خالفت دوم
الدمع عينك تعاند ما تسيله
أذكر محنة العاشور فد يوم
وإبجي الكربلا ويوم العقيله
وأذا انته العزيز وذلته الكوم
إذكر زينب الماتــــت ذليله
واذا تشتكي بعينك مايمر نوم
يتيم الطف أبد مانام ليله
وإذا همك حياتك بيهامحروم
حياة احسين صات مستحيله
اذن لا تشكي طبع الوادم اتلوم
الخليل بهالوكت يغدر خليله